kardosdrur/scandi-wiki huggingface dataset:
Sanktelmsild

Sanktelmsild (også kaldet corpo santo) er en lysende koronaudladning, der kan optræde i tordenvejr omkring høje punkter som fjelde, lynafledere, mastetoppe og antenner. Fænomenet ses også som knitrende udladninger omkring højspændingsledninger i fugtigt vejr. Det forekommer når den elektriske feltstyrke, f.eks. på grund af en nærliggende tordensky, er tilstrækkeligt højt og ses som et svagt lysende, lodret lysskin rundt om genstanden. Ofte kan man høre en knitrende lyd, hvis man er tilstrækkeligt tæt på. 

I folketroen har sanktelmsilden været opfattet som et forvarsel – både om forestående ulykker og lykkelige begivenheder. Der findes flere myter om oprindelsen. En af dem er, at den napolitanske skytshelgen Sankt Erasmus, der på flere andre sprog kaldes Elmo, omkom under en storm til søs og i sit dødsøjeblik lovede, at han med lys skulle lede de søfarende ud af farlige situationer (corpo santo: helgenes krop). En anden er, at Sankt Erasmus i en storm tændte et lys, der trods uvejret brændte med klar flamme. En tredje er, at helgenen blev reddet fra at drukne af en sømand, og lovede i fremtiden at advare søfarende mod dårligt vejr.

Se også
 Lyn i den øvre atmosfære

Eksterne henvisninger

 Sankt Elms Ild. Hvad i himlen over Danmark

Meteorologi
Spådom
Atmosfærisk elektricitet
Elektrostatik
Dalia Grybauskaitė

Dalia Grybauskaitė (født 1. marts 1956 i Vilnius, Litauiske SSR, Sovjetunionen) er en litauisk politiker, som var landets præsident fra 2009 til 2019. Fra 2004 til 2009 var hun Europa-kommissær for finansiel programmering og budget. Tidligere var hun Litauens finansminister. 

Grybauskaitė blev uddannet i økonomi fra Universitetet i Leningrad i det daværende Sovjetunionen i 1983. I 1988 tog hun en doktorgrad i økonomi ved Moscow Academy of Public Sciences. Senere har hun studeret ved Georgetown University i Washington DC. Efter en kort periode som institutleder blev Grybauskaitė i 1990 tilknyttet statsministerens kontor i hjemlandet Litauen. Hun arbejdede fra 1991 til 1993 med europæisk integration i departementet for internationale økonomiske forbindelser. Hun var i 1993 Litauens chefforhandler vedrørende landets frihandelsaftale med EU. Fra 1994 var hun ligeledes chefforhandler i forbindelse med optagelsesforhandlingerne med EU. Hun var fra 1996 til 1999 Litauens ambassadør til USA. Da hun vendte hjem til Litauen, blev hun vicefinansminister. I 2000 blev hun viceudenrigsminister, og fra 2001 til 2004 var hun finansminister.

I forbindelse med Litauens medlemskab af EU 1. maj 2004 blev Grybauskaitė udnævnt til landets første EU-kommissær. I første omgang var hun kommissær for undervisning og kultur under Romano Prodi, men da José Manuel Barrosos kommission tiltrådte i november samme år, blev hun kommissær for finansiel programmering og budget. 

26. februar 2009 offentliggjorde Grybauskaitė sit kandidatur til præsidentvalget 17. maj. Hun vandt valget med 68,21 % af de afgivne stemmer og blev landets første kvindelige præsident. I 2013 blev hun tildeldt Karlsprisen.

I 2014 var hun nævnt som mulig kandidat til posten som Europa-Kommissionsformand.

Kilder

Eksterne henvisninger 

 Præsidentens officielle hjemmeside  (engelsk)
 Hjemmeside hos Europa-Kommissionen (arkiv)

Europa-Kommissærer fra Litauen
Europa-Kommissærer 1999-2004
Europa-Kommissærer 2004-2009
Litauens præsidenter
Finansministre
Ministre fra Litauen
Storkors af Sankt Olavs Orden
Storkors af Den Islandske Falkeorden
Republica (reklamebureau)

Republica A/S er et dansk reklamebureau med rødder i detailhandlen. Det er ejet af Coop amba, som helt tilbage i 1938 åbnede en intern reklameafdeling. Siden 1960 har Republica været et selvstændigt datterselskab, som især beskæftiger sig med med taktisk kommunikation og markedsføring. Udvalgte kunder er Kvickly, SuperBrugsen, Metro, DLG, Irma og wupti.com. 

Nøgletal (2012):
Omsætning: 225,3 mio.
Bruttoavance: 53.7 mio.
Antal medarbejdere: 78.

Eksterne henvisninger 
 Republicas hjemmeside
 CVR data om Republica
 Virksomheds nøgletal

Etableret i 1960
Reklamebureauer i Danmark
Brugsbevægelsen i Danmark
Nick Ragus

Nick Ragus (født 19. januar 1987) er en dansk fodboldspiller der spiller for Boldklubben Marienlyst.

Han spillede for Brabrand IF fra 30. juni 2009 på en fri transfer fra Viborg FF indtil sommeren 2011.

I Viborg FF blev det kun til ét sæson, efter han skiftede til klubben den 1. juli 2008 fra naboklubben FC Midtjylland.

I november 2016 blev det offentliggjort, at Ragus skiftede til Boldklubben Marienlyst.

International karriere 
Ragus har optrådt 2 gange som indskifter for det danske U-18 landshold i 2004.

Referencer

Eksterne henvisninger 
 

Fodboldspillere fra Danmark
Fodboldspillere fra FC Midtjylland
Fodboldspillere fra Viborg FF
Fodboldspillere fra Brabrand IF
Fodboldspillere fra Næsby Boldklub
Fodboldspillere fra Boldklubben Marienlyst
Personer fra Fyn
Jesper Lindegaard

Jesper Lindegaard (født 19. januar 1986) er en tidligere dansk fodboldspiller, som spillede for Viborg FF i den danske 1. division.

Lindegaard spillede for den midtjyske klub fra han var 15 år, og fik sin første professionelle kontrakt med klubben i sommeren 2008 hvor han fik en 1-årig aftale.

I juli 2009 forlængede klubben og Lindegaard aftalen med et halvt år til udgangen af 2009, herefter fik han ikke forlænget sin kontrakt, og han valgte at stoppe som professionel fodboldspiller.

Referencer 

Fodboldspillere fra Danmark
Fodboldspillere fra Viborg FF
SLR

SLR kan henvise til:

 Spejlreflekskamera - på engelsk også kaldet Single Lens Reflex
 Radio SLR - en dansk lokalradio
 en selvladende riffel (fra engelsk Self Loading Rifle)
 Mercedes-Benz SLR McLaren - en bil
 Satellite laser ranging - en målemetode ved brug af satellitter
Nissan Murano

Nissan Murano er modelbetegnelsen for en SUV fra japanske Nissan, som er blevet produceret siden 2003.

Den er baseret på samme platform som luksusbilen Nissan Maxima, og er forsynet med den samme 3,5 liters benzinmotor på , som efter faceliftet i 2008 steg til .

Tekniske data  
 Motortype: V6 24V
 Slagvolume: 
 Maks. effekt:  ved 6000 omdr./min.
 Maks. drejningsmoment:  ved 4400 omdr./min.
 0-100 km/t: 8,0 sek.
 Topfart:

Kilder og eksterne henvisninger 

Murano
SUV'er
Biler introduceret i 2003
Biler fra 2000'erne
Biler fra 2010'erne
These Are Powers

These Are Powers er et noise indie-rockband fra Brooklyn, New York og Chicago, Illinois, dannet i 2006. De gennemgående medlemmer er Anna Barie (vokal), Pat Noecker (guitar), og Bill Salas (trommer). De er repræsentanter for undergenren New Weird America.

Diskografi

Album 
 Terrific Seasons (2007) Hoss Records, (re-released 2008) Dead Oceans Records
 Taro Tarot, (2008) Hoss Records, (re-released 2008) Dead Oceans Records
 Taro Tarot (2008) Deleted Art (vinyl release)
 All Aboard Future, (2009) Dead Oceans

7"
 Silver Lung b/w Funeral Xylophone (2007) Elsie and Jack Recordings

Splits
 Cockles 7" med The Creeping Nobodies (2008) Army of Bad Luck

Compilationer
 Love And Circuits on Cardboard Records (2007)
 The South Angel Remixes CD-R (2006)
 These Are Powers S/T CD-R and Cassette (2006)

Se også
Liars (Pat Noecker)

Referencer
bio Allmusic.com

Eksterne henvisninger 
 www.thesearepowers.com 
 

Rockgrupper fra USA
Indierockgrupper fra USA
Habilitation

Habilitation (nylatin) er at gøre sig skikket eller berettiget til noget specielt med hensyn til akademiske rettigheder, især ret til, særligt for læger, at holde forelæsninger ved et universitet.

Det er i Frankrig og Tyskland (samt flere tysk-inspirerede europæiske lande) den højeste akademiske grad. I begge lande erhverves denne grad ved offentligt at disputere over en af vedkommende selv forfattet omfattende videnskabelig afhandling, et habilitationsskrift.

Den tyske og franske habilitation svarer til den danske doktorgrad, som er den højeste akademiske grad i Danmark (hvis universitetssystem længe primært var modelleret efter den tyske, frem for som nu, den amerikanske). 

Den tyske og franske habilitation er et ekstra krav (en videnskabelig afhandling udover det der svarer til den danske phd-grad), som kvalificerer en til at bestride en varig professorstilling, både i Tyskland (C2, C3, C4 professorer) og i Frankrig. I Danmark er det en uskreven regel i akademia, at man ved at erhverve en (dansk) doktorgrad, bliver kvalificeret til at være professor. For alle tre lande gælder dog at det ikke er et nødvendigt krav at have hverken habilitation eller (en dansk) doktorgrad, for at blive kvalificeret til at bestride et professorat. Kvalificeringen kan også opnås på anden vis, eksempelvis igennem en succesfuld gennemførelse af et "juniorprofessorat" i Tyskland.

En indehaver af habilitation graden, som (endnu) ikke har fået en ansættelse som professor, arbejder i Tyskland ofte som privatdocent (PD), på samme vis som danske indehavere af doktorgraden ofte gjorde før graden blev indført. Den tyske titel for en indehaver af habilitationsgraden er for de stærkeste kandidater ”dr.habil.”.

Tysk ”doktorgrad” er lig dansk Ph.d.-grad
Da man i Tyskland og Frankrig, som i størstedelen af verden, betegner det der svarer til en dansk (og engelsk/amerikansk) phd-grad som en doktorgrad, og i Danmark ikke gør det, skaber titlerne forvirring. Men den tyske ”doktorgrad” svarer til en dansk ”phd-grad” (hvilket blandt andet kan ses ved at den danske phd-grad, lig den tyske doktorgrad er en ”third-cycle degree in the Bologna system under the laws of that country” og derfor i Tyskland ses som ækvivalent med en tysk doktorgrad). Den danske phd-grad er således af den tyske stat anerkendt som ækvivalent med en tysk ”doktorgrad”. På samme vis er den danske doktorgrad anerkendt af den tyske stat som ækvivalent med den tyske habilitation. Ligheden mellem de to grader ses også ved at mens hverken den danske ”phd-grad” eller den tyske ”doktorgrad” giver ret til at forelæse ved et universitet (hvad der betegnes ”jus docendi”, ”venia docendi” eller ”venia legendi”), giver den tyske habilitation og den danske doktorgrad begge denne rettighed. En forskel mellem disse er dog at medens den danske doktorgrad giver retten til at forelæse, forpligtiger den tyske doktorgrad en til at holde et minimum af forelæsninger per år. Efterkommer man ikke dette krav i Tyskland, mister man rettighederne.

Kilde 

 ODS på nettet
 Salmonsens konversationsleksikon / Anden Udgave / Bind X: Gradischa—Hasselgren /

Forskere
Akademisk rang
Alexander 4.

Alexander 4. er betegnelsen for flere personer:
 Alexander 4. af Makedonien
 Pave Alexander 4.
Designit

Designit er en global strategisk designvirksomhed, med kontorer i Aarhus, Barcelona, Berlin, København, Lima, London, Madrid, Medellin, München, New York, Oslo, Stockholm, Tel Aviv, og Tokyo. Virksomheden åbnede sit første kontor i Aarhus i 1991. Designit er en del af Wipro Ltd.

Designvirksomheder i Danmark
Danske virksomheder etableret i 1991
Laserharpe

En laserharpe er et elektronisk musikinstrument, oftest brugt af Jean-Michel Jarre i sine koncerter.
Laserharpen benyttes i albummene Chronologie (1993), Rendez-vous (1986) og Oxygène 7-13 (1997).
Laserharpen er nogle laserstråler, der ved at blive blokeret skaber musik.

Laserharpen kan kun lave musik ved hjælp af en synthesizer. Numrene Jarre bruger laserharpen til er Chronologie 3, Rendez-Vous 2, Oxygène 7 og Calypso 2 (sidstnævnte fra albummet En attendant Cousteau, 1990). Han anvender dog ikke laserharpe til nummeret Laser Harp på dobbeltalbummet Les Concerts en Chine (1982).

Referencer 

Musikinstrumenter
Lasere
Knudedyb

Knudedyb er en op til 15 meter dyb rende i Vadehavet ud for Sønderho på sydenden af Fanø og nordvest for Mandø.

Knudedybet støder op til højsandene Peter Meyers Sand og Keldsand mod nord og Flakstjærten og Mandø Flak mod syd . Fra øst fører renden vandet fra Ribe Å og Kongeåen videre ud i havet.

Se også 
 Grådyb
 Juvre Dyb
 Listerdyb

Farvande i Danmark
Fanø
Esbjerg Kommunes geografi
Vadehavet
Sangskriver

En sangskriver er en person der skriver både tekst og musik til en sang. En person der kun skriver tekster, kaldes en tekstforfatter eller lyriker, mens en person der kun skriver musik, kaldes en komponist. Begrebet singer-songwriter bruges ofte om en bestemt type kunstner, der optræder med egne skrevne sange, typisk akkompagneret af guitar eller klaver.

Eksterne henvisninger  
 Sangskriverpå DR's hjemmeside
Interscope Records

Interscope Records er et amerikansk pladeselskab, ejet af Universal Music Group, og er en tredjedel Universal Music Groups Interscope-Geffen-A&M-gruppen.

Eksterne henvisninger 
 

Pladeselskaber fra USA
Universal Music Group
Odense Pigegarde

Odense pigegarde er en pigegarde fra Odense, som er en af Danmarks ældste garder.

Garden blev stiftet i 1954 af danselærer Leo Dahl, som syntes at Odense skulle have en garde. Dengang bestod garden kun af et tambourkorps og hed Odense garden. Senere kom der også et brassband, og i 1967 skiftede garden så navn til Odense pigegarde.

I dag består Odense Pigegarde af omkring 50 medlemmer – ca. 40 piger i hovedgarden og 10 piger i juniorgarden. Odense pigegarde, som i dag både er et tamburkorps og et brassband, udbyder udover march, tattoo og små koncerter desuden også morgenmusik, surprisehold til f.eks. fødselsdage, fanfarehold, kirke- og julekoncerter og meget andet. Garden deltager i mange forskellige arrangementer både i ind- og udland, bl.a. DM, og i et stort stævne i Heikendorf, Tyskland. Til DM 2007 høstede garden 2 førstepræmier i Indendørs koncert for brassband og Indendørs koncert for tambourkorps.

Da garden i 2017 var til DM kunne de vende hjem med en 3. plads til tambourkorpset mens deres tambourmajor som havde konkurrencedebut endte på en 4. plads.

Referencer 

Pigegarde
Frivillige garder og tamburkorps fra Danmark
Musikgrupper fra 1954
Martini & Rossi

Martini & Rossi er en multinational virksomhed fra Italien, der producerer alkoholiske drikkevarer. Virksomheden associeres primært med vermouth-mærkevaren Martini og mousserende vine som Asti Spumante. Virksomheden producerer også den franske vermouth, Noilly Prat.

Historie 
Virksomheden begyndte i midten af 1800-tallet som en virksomhed, der producerede vermouth i Pessione. Tre mænd kom til at at dominere firmaet: Forretningsmanden Alessandro Martini, vinmageren Luigi Rossi og regnskabsmanden Teofilo Sola, og i 1863 ændrede de navnet til Martini, Sola & Cia. Sola-familien solgte sine aktier i 1879, og virksomheden ændrede i den forbindelse navn til Martini & Rossi.

Noter og referencer

Eksterne links 
 Martini & Rossi SpA, Virksomhedens historie på fundinguniverse.com.

Fødevarevirksomheder fra Italien
Alkoholproduktvirksomheder
Kongelige hofleverandører
North London derby

The North London derby (dansk: Nord-London derbyet) er betegnelsen for det traditionsrige lokalderby i den engelske Premier League i fodbold, mellem de to Nord-London-klubber Arsenal F.C. og Tottenham Hotspur. Derbyet regnes som et af de mest prestigefyldte lokalopgør i engelsk fodbold. Kampene bliver spillet på henholdsvis Arsenals hjemmebane Emirates Stadium og på Tottenhams, Tottenham Hotspur Stadium. Afstanden mellem de to stadioner er omkring 6 kilometer. Tidligere havde Arsenal dog hjemmebane på Highbury.

Historie 
Der har, pr. Oktober 2011, været spillet 164 opgør mellem de to klubber, hvoraf det første daterer sig til den 4. december 1909, hvor Arsenal vandt med 1-0. Arsenal er historisk set derbyets mest succesfulde klub, idet holdet har sikret sig 67 sejre i de 164 opgør, mod kun 52 til Tottenham. 45 gange er kampene endt uafgjort.

Resultater fra 1. division/Premiere League siden 1960

Eksterne henvisninger 

 Info 
 Arsenal F.C.'s hjemmeside
 Tottenhams hjemmeside

Arsenal F.C.
Tottenham Hotspur F.C.
Fodbold-lokalderbys
Kappa (virksomhed)

Kappa er et italiensk tøjfirma, der producerer sportstøj. Virksomheden blev stiftet i 1916 i Torino hvor deres hovedsæde stadig ligger.

De markedsfører sig bl.a. ved at sponsorere en række store fodboldklubber som VfL Wolfsburg, Torino og Borussia Mönchengladbach. Derudover har Kappa siden 2004 været bagsponsor for Brøndby IF (ikke trøjesponsor) og fra 2013 støttet Dansk Døve-Idrætsforbund.

Se også 
 Fila
 Lottologo
 Fashion victim
 Diadora

Referencer

Eksterne links 
 http://www.kappa.com

Sportsudstyrsproducenter fra Italien
Beklædningsmærker
Beklædningsvirksomheder fra Italien
Torino
Etableret i 1916
Kappa (flertydig)

Ordet Kappa har flere betydninger:
 Kappa er et bogstav i det græske alfabet.

 Kappa (virksomhed) er et italiensk tøjfirma, der blev stiftet i 1916, Torino.
Fuglereservat

Et fuglereservat (også kaldet ornitologisk reservat) er et tilflugtssted for fugle. Fuglereservater har som formål at beskytte de forskellige fuglearter fra at uddø. På et fuglereservat er det forbudt at jage fuglene, og det er også forbudt at ødelægge de forskellige tilflugtssteder.

Fuglereservater er typisk drevet af non-profit organisationer (f.eks. Fugleværnsfonden), selvejende institutioner (f.eks. Rungstedlundfonden) eller statslige institutioner (f.eks. Skov- og Naturstyrelsen).

Se også 
 Naturreservat
 Fuglebeskyttelsesområde
 Natura 2000 – Et fælles projekt mellem EU og medlemsstaterne, der blandt andet består af habitat- og fuglebeskyttelsesområder.

Eksterne henvisninger 
 Fugleværnsfondens fuglereservater 

Naturbeskyttelse
Ornitologi
Øgadekvarteret

Øgadekvarteret kan referere til flere kvarterer i flere danske byer:

 Øgadekvarteret (Hadsund) – et kvarter i Hadsund
 Øgadekvarteret (Aalborg) – et kvarter i Aalborg
 Øgadekvarteret (Aarhus) – et kvarter i Aarhus
AnadoluJet

AnadoluJet er et tyrkisk luftfartsselskab, der er et datterselskab af Turkish Airlines.

Historie 
Selskabet blev stiftet den 23. april 2008 af Turkish Airlines og flyver i dag til 23 destinationer i Anatolien. AnadoluJet er et af de få tyrkiske flyselskaber, som kun flyver indenrigs. Det startede med en flåde på tre fly, stigende til syv, inden udgangen af 2008.

Flyflåde 
AnadoluJets flåde består af følgende luftfartøjer pr. 8. juli 2011:

Eksterne henvisninger 

 Officiel hjemmeside 

Flyselskaber fra Tyrkiet
Gråsten Slotssø

Gråsten Slotssø er en knap 17 hektar og op til 6,8 meter dyb, næringsrig sø, der ligger med sydbredden til centrum af Gråsten, og Gråsten Slot ved den nordøstlige bred.

Oprindelig var Gråsten Slotssø et nor, men blev i 1600-tallet afskåret fra Flensborg Fjord ved anlæg af 2 dæmninger, og derved omdannet til en ferskvandssø. Den er forbundet med Sildekule, der er en bugt mellem Egernsund og Nybøl Nor, via nogle moser og småsøer, ved østenden af søen.

Ved nordsiden af søen ligger de lavvandede damme Kujborg Dam og Storedam der anvendes til opdræt af karper; karpedambruget blev oprettet efter tysk mønster, af hertugen af Augustenborg i sidste halvdel af 1800-tallet, og karpedriften opretholdes stadig. Omkring slottet fandtes endnu ældre karpedamme fra 1700-tallet. 

Gråsten Slotssø er en del af Natura 2000-område nr. 94 Rinkenæs Skov, Dyrehaven og Rode Skov 

I 2009 afsøgte sportsdykkere bunden på Gråsten Slotssø. Blandt de ca. 150 fund var nogle tyske våben, der var blevet smidt i søen ved afslutningen af Anden Verdenskrig.

Eksterne kilder og henvisninger 

Søer i Sønderborg Kommune
Slotssø
Hohenfels (Oberpfalz)

Hohenfels er en købstad (markt) i Landkreis Neumarkt in der Oberpfalz i Oberpfalz i den tyske delstat Bayern.

Geografi 

Hohenfels er den østligste kommune Landkreis Neumarkt in der Oberpfalz og ligger omkring 30 kilometer nordvest for Regensburg. Kommunen hører til Metropolregion Nürnberg.

Inddeling 
Ud over Hohenfels ligger i kommunen disse landsbyer og bebyggelser: Großbissendorf, Markstetten und Raitenbuch, Ammelacker, Ammelhof, Baumühle, Blechmühle, Buchhausen, Effenricht, Effersdorf, Fichten, Friesmühle, Fuchsmühle, Granswang, Gunzenhof, Haarziegelhütte, Harrhof, Hausraitenbuch, Hitzendorf, Holzheim, Kleinbissendorf, Kleinmittersdorf, Kuglhof, Lauf, Loch, Pillmannsricht, Röschenberg, Schönheim, Stallhof, Stetten, Unterwahrberg, Vogelherd, Wendlmannthal og Winklmühle.

På et bjerg midt i byen ligger ruinen af Burg Hohenfels fra det 12. århundrede.

Ved Hohenfels ligger et af de største militære øvelsesområder i Tyskland, der hovedsageligt benyttes af US-Army.

Eksterne henvisninger
Dommerkorn

Dommerkorn er en afgift i form naturalier, som bidrager til aflønning af herredsfogeder og birkedommere.

I ældre tid, da dommerstanden her i landet overvejende lønnedes gennem uvisse indkomster, oppebar dommerne (og skriverne) i herrederne og birkerne visse årlige naturalier af bønderne, som oftest i korn, dog undertiden også i varer af anden art, såsom mælk eller ost. Disse ydelser, der almindelighed benævntes dommerkorn (respektive skriverkorn) eller fogedskæppen, var af meget gammel oprindelse og beroede i den ældste tid væsentlig på stedlige sædvaner, men blev senere reguleret ved lov. Præstationerne blev i løbet af 18. århundrede for mange embeders vedkommende afløste af en årlig pengesum og afskaffedes helt ved skattereformen af 20. juni 1850.

Afgifter
Allerød Drengekor

Allerød Drengekor kaldte sig Danmarks ældste countryband. De øvede og hang ud omkring Allerød, deraf navnet.
De udgav albummet A night on Country Grass på Sonet i 1982.
Spillede på Roskilde Festival i 1980 (og stod øverst på plakaten, lige over Anne Linnet Band)

Philip Kamper, trommer, Claus Skovgaard, bas, Mac Skov, guitar & vokal, Jan Stefan, mandolin & vokal, m.fl.

Countrymusikere
Kor fra Danmark
Lillerød
Har spillet på Roskilde Festival
Lauterhofen

Lauterhofen er en købstad (markt) i Landkreis Neumarkt in der Oberpfalz i Oberpfalz i den tyske delstat Bayern.

Geografi 
Lauterhofen ligger ved den lille flod Lauterach.

I kommunen ligger disse landsbyer og bebyggelser:

(kursiv markerer tidligere selvstændige kommuner)

Eksterne henvisninger
Julie Benz

Julie M. Benz (født 1. maj 1972 i Pittsburgh, Pennsylvania) er en amerikansk skuespiller.

Julie Benz har spillet mange biroller, senest i den amerikanske tv-serie Dexter som kæreste til Dexter Morgan, en sympatisk seriemorder.

Hendes far er kirurg, og hendes mor er kunstskøjteløber.

Eksterne henvisninger 

 

Skuespillere fra Pennsylvania
Personer fra Pittsburgh
Königssee

Königssee er en dyb sø beliggende i det sydøstlige Bayern, tæt på Østrig. Den ligger  i Berchtesgaden Alperne i det sydøstligste hjørne af  Tyskland. Den ligger  603 meter over havet og er op til 189 meter dyb. Søen Königssee ligger tæt på byen Berchtesgaden ved bjerget Watzmann. Ved søen ligger den kendte kirke St. Bartholomä.

Ved Obersalzberg nær Berchtesgaden havde Adolf Hitler sit hjem Berghof. 

Noget fra filmen Sound of Music blev optaget her, samt filmen Weißer Holunder/Das Echo vom Königssee/Hvide syrener.

Se også 
 Königssee

Henvisninger 

Søer i Bayern
Oberpfälzer Jura

Oberpfälzer Jura (også (fejlagtigt) betegnet Bayerischer Jura) er den del af Fränkische Alb der ligger i Regierungsbezirk Oberpfalz; begge områder er en del af Jurabjergene.

De strækker sig over den vestlige del af landkreis Amberg-Sulzbach, Landkreis Neumarkt in der Oberpfalz og det nordlige af Landkreis Regensburg samt dele af Landkreis Kelheim. Mod vest danner floden Sulz, mod syd Altmühl og Donau, og mod øst Naab-dalen naturlige grænser for området.
Det højeste punkt, både i og i det samlede Fränkische Jura er det 652 m høje Poppberg i kommunen Birgland.

Større vandløb er Lauterach, Vils, die Weiße og Schwarze Laber, samt Pegnitz.

Literatur 
 Bernhard Setzwein, Günter Moser, Othmar Perras: Silberdistelland (Bildband), Buch & Kunstverlag Oberpfalz, Amberg 1998

Eksterne henvisninger 

 Labertal og Naabtal  
 http://www.bayerischerjura.de
 http://www.fsvf.de/sehen/jura/jura.htm 

Bjerge i Tyskland
Bayerns geografi